Ramadaan - TV Free Month (Khalid Bhaig) - Ramadhaan - IslamicTeachings.org
By MUSLIM WOMAN, April 27, 2016 in Ramadhaan Dam Pumps Airstep PAOLA Svart,airstep Sandaler,airstep 98 borse,shop online, airstep sneakers laag Stockholm köpa online
Hem >> Airstep >> Dam >> Pumps >> Dam Pumps Airstep PAOLA Svart,airstep Sandaler,airstep 98 borse,shop online
Artikelnr: Airstep 001358
airstep Snörstövletter Airstep Dam Pumps , Dam Pumps Airstep PAOLA Svart,airstep Sandaler,airstep 98 borse,shop online airstep billigt as98,billigt affärer
Ralph Lauren passform stora Pony Rugby röd,ralph lauren billigt,glasögon...
SEK800.16 SEK200.89Spara:75% mindre
SEK1,731.72 SEK607.13Spara:65% mindre
SEK721.33 SEK179.70Spara:75% mindre Erken Christus se rol in God se reëling — Wagtoring AANLYN BIBLIOTEEK
od hfst. 2 bl. 12-16
Erken Christus se rol in God se reëling
WAT CHRISTUS SE ROL IS
WAT ERKENNING VAN SY ROL BETEKEN
“IN DIE begin het God die hemel en die aarde geskep”, en alles wat hy gemaak het, was “baie goed” (Gen. 1:1, 31). Jehovah het die mens met wonderlike vooruitsigte vir die toekoms gemaak. Maar die opstand in Eden het die gelukkige toestand waarin die mens hom bevind het, tydelik onderbreek. Nogtans het Jehovah se voorneme met die aarde en die mensdom onveranderd gebly. God het aangedui dat daar verlossing vir gehoorsame nakomelinge van Adam sou wees. Ware aanbidding sou herstel word, en God sou die bose en al sy bose werke vernietig (Gen. 3:15). Dinge sal weer eens “baie goed” wees. Jehovah sal dit deur sy Seun, Jesus Christus, tot stand bring (1 Joh. 3:8). Dit is dus noodsaaklik dat ons Christus se rol in God se reëling erken.—Hand. 4:12; Fil. 2:9, 11.
2 Wanneer ons aan Christus se rol in God se reëling dink, besef ons dat sy rol baie fasette het. Jesus dien as die mensdom se Verlosser, as Hoëpriester, as Hoof van die Christengemeente en nou as Koning van God se Koninkryk. Wanneer ons oor hierdie rolle nadink, vergroot dit ons waardering vir God se reëling en laat dit ons liefde vir Christus Jesus toeneem. Die Bybel beskryf party van sy rolle.
Jesus is die sleutelfiguur in die verwesenliking van Jehovah se voorneme met die mensdom
3 Gedurende Christus se aardse bediening het dit duidelik geword dat gehoorsame mense deur middel van Jesus met God versoen sou word (Joh. 14:6). As die mensdom se Verlosser het Jesus hom as ’n losprys in ruil vir baie gegee (Matt. 20:28). Jesus was dus meer as net ’n voorbeeld van godvrugtige gedrag. Hy is die sleutelfiguur in die verwesenliking van Jehovah se voorneme met die mensdom. Dit is slegs deur hom dat ons weer God se guns kan geniet (Hand. 5:31; 2 Kor. 5:18, 19). Jesus se offerdood en sy opstanding het dit moontlik gemaak vir gehoorsame mense om ewige seëninge onder die heerskappy van God se hemelse Koninkryk te geniet.
4 As Hoëpriester kan Jesus ‘met ons swakhede simpatiseer’ en versoening doen vir die sondes van sy toegewyde volgelinge hier op aarde. Die apostel Paulus het verduidelik: “Ons het as ’n hoëpriester nie iemand wat nie met ons swakhede kan simpatiseer nie, maar iemand wat in alle opsigte soos ons op die proef gestel is, maar sonder sonde.” Toe het Paulus diegene wat geloof in Jesus Christus beoefen het, aangespoor om hierdie reëling vir versoening met God ten volle te benut en gesê: “Laat ons dan met vrymoedigheid van spraak tot die troon van onverdiende goedhartigheid nader, sodat ons barmhartigheid kan verkry en onverdiende goedhartigheid kan vind vir hulp op die regte tyd.”—Heb. 4:14-16; 1 Joh. 2:2.
5 Jesus is ook die Hoof van die Christengemeente. Net soos sy ware volgelinge in die eerste eeu het ons vandag ook nie ’n menseleier nodig nie. Jesus gee leiding deur die heilige gees en deur bekwame onderherders, wat teenoor hom en sy hemelse Vader aanspreeklik is vir die manier waarop hulle vir die kudde van God sorg (Heb. 13:17; 1 Pet. 5:2, 3). Jehovah het profeties van Jesus gesê: “Kyk! As ’n getuie vir die volksgroepe het ek hom gegee, as ’n leier en ’n aanvoerder vir die volksgroepe” (Jes. 55:4). Jesus het bevestig dat hierdie profesie vervul is toe hy vir sy dissipels gesê het: “Moet julle ook nie ‘leiers’ laat noem nie, want een is julle Leier, die Christus.”—Matt. 23:10.
6 Jesus se gesindheid en bereidwilligheid om ons te help, kan gesien word in sy uitnodiging: “Kom na my toe, almal wat swoeg en swaar belaai is, en ek sal julle verkwik. Neem my juk op julle en leer by my, want ek is saggeaard en nederig van hart, en julle sal verkwikking vir julle siele vind. Want my juk is sag en my vrag is lig” (Matt. 11:28-30). Jesus Christus bestuur die Christengemeente met sagmoedigheid en op ’n wyse wat ons verkwik. Sodoende toon hy dat hy “die goeie herder” is in navolging van sy hemelse Vader, Jehovah God.—Joh. 10:11; Jes. 40:11.
7 In sy eerste brief aan die Korintiërs het Paulus ’n ander faset van Jesus Christus se rol met hierdie woorde verduidelik: “Hy moet as koning heers totdat God alle vyande onder sy voete gestel het. Maar wanneer alles aan hom onderwerp is, dan sal die Seun self hom ook onderwerp aan die Een wat alles aan hom onderwerp het, sodat God alles vir elkeen kan wees” (1 Kor. 15:25, 28). Jesus was die eerste van God se skeppingswerke, en voordat hy aarde toe gekom het, was hy God se “meesterwerker” (Spr. 8:22-31). Toe God Jesus aarde toe gestuur het, het hy te alle tye God se wil gedoen. Hy het die allergrootste toets deurstaan en getrou aan sy Vader gesterf (Joh. 4:34; 15:10). Omdat sy Seun selfs tot die dood lojaal was, het God hom tot hemelse lewe opgewek en hom die reg gegee om Koning van die hemelse Koninkryk te wees (Hand. 2:32-36). As Koning het Christus Jesus die ontsagwekkende toewysing van God ontvang om ’n menigte magtige geesskepsele te lei wanneer menseheerskappy van die aarde verwyder word en ons planeet van alle goddeloosheid bevry word (Spr. 2:21, 22; 2 Tess. 1:6-9; Op. 19:11-21; 20:1-3). Dan sal God se hemelse Koninkryk onder Christus die enigste regering oor die hele aarde wees.—Op. 11:15.
8 Jesus Christus, ons Voorbeeld, is volmaak. Hy het die opdrag ontvang om vir ons te sorg. Om baat te vind by sy liefdevolle, waaksame sorg, moet ons lojaal bly aan Jehovah en tred hou met Jehovah se progressiewe organisasie.
9 Jesus se volgelinge in die eerste eeu het Christus se rol in God se reëling ten volle erken. Hulle het dit getoon deur onder Christus se hoofskap in eenheid saam te werk en hulle te onderwerp aan sy leiding, wat deur middel van die heilige gees gegee is (Hand. 15:12-21). Die apostel Paulus het na die eenheid van die gesalfde Christengemeente verwys toe hy geskryf het: “Laat ons, terwyl ons die waarheid praat, deur liefde in alles opgroei in hom wat die hoof is, Christus. Uit hom bevorder die hele liggaam die groei van die liggaam vir sy eie opbouing in liefde, deurdat dit harmonies saamgeheg is en tot samewerking gebring word deur middel van elke gewrig wat gee wat nodig is, volgens die werking van elke onderskeie lid in die regte mate.”—Ef. 4:15, 16.
10 Soos die menseliggaam, bestaan die gemeente van gesalfdes en “ander skape” uit baie verskillende lede. Wanneer elke lid van die gemeente met die ander saamwerk en almal eensgesind onder Christus se hoofskap werk, is daar groei en ’n hartlike gees van liefde, wat “’n volmaakte band van eenheid” is.—Joh. 10:16; Kol. 3:14; 1 Kor. 12:14-26.
11 Wêreldgebeure wat Bybelprofesieë vervul, bewys sonder enige twyfel dat Koninkryksmag sedert 1914 aan Jesus Christus toevertrou is. Hy heers nou te midde van sy vyande (Ps. 2:1-12; 110:1, 2). Wat beteken dit vir diegene wat nou op die aarde lewe? Jesus sal binnekort in sy rol as Koning van die konings en Here van die here optree wanneer hy God se oordeel aan sy vyande voltrek (Op. 11:15; 12:10; 19:16). Dan sal die belofte van verlossing wat Jehovah aan die begin van die mens se opstand gemaak het, vervul word vir diegene wat aan Christus se regterhand van guns is (Matt. 25:34). Hoe bly is ons tog dat ons Christus se rol in God se reëling erken! Mag ons verenig bly terwyl ons gedurende hierdie laaste dae ’n wêreldwye bediening onder Christus se leierskap uitvoer.